يونس لعيناوي (تولد ف الرباط نهار 12 شتنبر 1972) لعّاب مغريبي قديم ديال الطينيس حتارف هاد الرياضة ف 1990 و عتازل ف 2017. ربح لعيناوي ف لمسيرة ديالو 5 د لبطولات احترافية (آ طي پّي) و أحسن ترتيب وصل ليه كان هو 14 ف لعالم، ف مارس 2003. أحسن النتائج اللي دار يونس لعيناوي ف لبطولات ديال ݣرون شليم هي ربع النهاية، و وصل ليها جوج مرات ف لبطولة د أسطراليا لمحلولة (2000، 2003) و جوج مرات ف لبطولة د ميريكان لمحلولة (2002، 2003). لعيناوي تعرف بزاف من مورا لماتش ديال ربع النهاية د لبطولة د أسطراليا لمحلولة، ضد لميريكاني آندي روديك، اللي كان واحد من أطول لماتشات د الطينيس ف التاريخ، و ربح فيه روديك السيط لخامس ب 21-19. نجم التنس المغربي يونس العيناوي في سطور - سپور 360 (2019) روديك يقصي العيناوي ويبلغ نصف نهائي بطولة أستراليا - الجزيرة (2003)